stanford-oval/wikipedia huggingface dataset:
รักบี้ 7 คนเวิลด์แชลเลนเจอร์ซีรีส์
ทีม > ทีมหญิง

อาร์เจนตินา
เบลเยียม
จีน
เช็กเกีย
ฮ่องกง
เคนยา
เม็กซิโก
ปาปัวนิวกินี
ปารากวัย
โปแลนด์
ไทย
ยูกันดา
รักบี้ยูเนียน

รักบี้ยูเนียน (อังกฤษ: rugby union) หรือเรียกสั้น ๆ ว่า รักบี้ (rugby) เป็นกีฬาประเภททีมที่ต้องปะทะกัน เล่นระหว่างสองทีมโดยแต่ละทีมมีผู้เล่น 15 คน ซึ่งกีฬานี้มีต้นกำเนิดมาจากประเทศอังกฤษในครึ่งแรกของศตวรรษที่ 19
ประวัติ

รักบี้ เป็นกีฬาที่ตั้งชื่อเพื่อเป็นเกียรติแก่โรงเรียนรักบี้ ที่เมืองรักบี้ ในวอริกเชียร์ ประเทศอังกฤษ ที่เป็นจุดกำเนิดของกีฬาประเภทนี้ โดยเกิดขึ้นเมื่อปี ค.ศ. 1825 ในการแข่งขันฟุตบอลระหว่างโรงเรียน เมื่อมีเด็กนักเรียนคนหนึ่งชื่อ วิลเลียม เวบบ์ เอลลิส เกิดความคิดนอกกรอบขึ้นมาว่าทำไมฟุตบอลจึงต้องเล่นด้วยเท้าเท่านั้น จึงหยิบลูกฟุตบอลขึ้นมาอุ้มและวิ่งเข้าประตู ทั้ง ๆ ที่อยู่ในระหว่างการแข่งขัน เอลลิสจึงถูกลงโทษอย่างหนัก แต่นั่นก็ถือได้ว่าเป็นจุดกำเนิดของกีฬารักบี้เป็นต้นมา
ในปี ค.ศ. 1895 ได้มีการขัดแย้งกันระหว่างสโมสรรักบี้ในภาคเหนือและภาคใต้ของอังกฤษ โดยสโมสรในภาคเหนือซึ่งเป็นส่วนใหญาช่มาจากชนชั้นแรงงานมีความต้องการจะสร้างพวกตนเป็นสโมสรอาชีพ ในขณะที่สโมสรจากภาคใต้ที่ผู้เล่นส่วนใหย่มีฐานะร่ำรวยต้องการจะคงสถานะสมัครเล่นต่อไป ทำให้สโมสรจากภาคเหนือได้ตั้งองค์กรควบคุมรักบี้แยกเป็นของตนเองในชื่อ รักบี้ฟุตบอลลีก พร้อมกับได้มีการปรับเปลี่ยนกฎโดยหวังว่าจะดึงดูดผู้ชมให้มากขึ้น ทำให้นับตั้งแต่นั้นมารักบี้ไก้ถูกแบ่งแยกกลายเป็นสองก๊ฬา โดยรักบี้ที่เล่นภายใต้กฎเดิมในภาคใต้จะถูกเรียกว่า รักบี้ยูเนียน ในขณะที่รักบี้ในกฎใหม่ที่นิยมภาคเหนือจะถูกเรียกว่า รักบี้ลีก
หลังจากนั้นรักบี้ฟุตบอลยูเนียนก็ได้ออกกฎห้ามไม่ให้สโมสรรักบี้ยูเนียนจ่ายค่าเหนื่อยให้กับผู้เล่น และห้ามไม่ให้นักรักบี้ลีกมาเล่นรักบี้ยูเนียน แม้ว่าจะมีข้อกล่าวหาว่ามีนักรักบี้ยูเนียนบางคนแอบรับค่าตอบแทน กฎเหล่านี้ยังคงถูกบังคับใช้จนกระทั่งในปี ค.ศ. 1995 เมื่อได้มีการประกาศจากเวิลด์รักบี้ว่ายอมรับในการทำให้รักบี้ยูเนียนกลายเป้นกีฬาอาชีพ
ในปี ค.ศ. 1987 ได้มีการจัดรักบี้ชิงแชมป์โลกเป็นครั้งแรก
ในปัจจุบันรักบี้ยูเนียนเป็นกีฬาที่ได้รับความนิยมมากกว่า ในพื้นที่ส่วนใหญ่ของโลกรวมถึงประเทศไทย เมื่อมีการใช้คำว่า “รักบี้“ ก็มักจะหมายถึงรักบี้ยูเนียน
ดูเพิ่ม

รักบี้ชิงแชมป์โลก
พรีเมียร์ชิปรักบี้ - การแข่งขันรักบี้ยูเนียนอาชีพในประเทศอังกฤษ
มิทรี 10 คัพ - การแข่งขันรักบี้ยูเนียนอาชีพในประเทศนิวซีแลนด์
เนชั่นแนลรักบี้แชมเปียนชิป - การแข่งขันรักบี้ยูเนียนอาชีพในประเทศออสเตรเลีย
ท็อปลีก - การแข่งขันรักบี้ยูเนียนอาชีพในประเทศญี่ปุ่น
ท็อป 14 - การแข่งขันรักบี้ยูเนียนอาชีพในประเทศฝรั่งเศส
ซูเปอร์รักบี้ - การแข่งขันรักบี้ยูเนียนอาชีพระหว่างประเทศออสเตรเลีย, นิวซีแลนด์, แอฟริกาใต้, ญี่ปุ่น และอาร์เจนตินา
แหล่งข้อมูลอื่น

International Rugby Board – เว็บไซต์อย่างเป็นทางการของสมาพันธ์กีฬา
Rugby Data – สถิติรักบี้ยูเนียน
Planet Rugby – ข่าว, กำหนดการ, รายการงานแข่งขัน, และอื่นๆ
ESPN Scrum.com – ข่าว, รายงานการแข่งขัน และ ฐานข้อมูลสถิติ
รักบี้อเมริกาเหนือ

| --- | --- |
ชื่อย่อ: RAN
สถาปนา: 1 มีนาคม 2001; 23 ปีก่อน (2001-03-01) (ชื่อ NAWIRA)  ค.ศ. 2010 (ชื่อ NACRA)  ค.ศ. 2016
ประเภท: องค์กรกีฬา
สํานักงานใหญ่: ทอร์โทลา, หมู่เกาะบริติชเวอร์จิน
ภูมิภาคที่รับผิดชอบ : ทวีปอเมริกาเหนือและ แคริบเบียน
สมาชิก  : สหภาพสมาชิก 19 แห่ง
ภาษาทางการ : ภาษาอังกฤษ ภาษาฝรั่งเศส ภาษาสเปน
ประธาน: มิเกล คาร์เนอร์
ผู้จัดการทั่วไป: ไนออล บรูคส์
ประธานเจ้าหน้าที่บริหาร: [แดน เพย์น (สมาคมรักบี้)
องค์กรแม่: คณะกรรมการ
องค์กรปกครอง: รักบี้โลก
เว็บไซต์: rugbyamericasnorth.com
ชื่อในอดีต:   สมาคมรักบี้อเมริกาเหนือและเวสต์อินดีส์ (2001–2008)  สมาคมรักบี้อเมริกาเหนือแคริบเบียน (2009–2014) 
รักบี้อเมริกาเหนือ (อังกฤษ: Rugby Americas North; RAN) เป็นองค์กรปกครองของกีฬารักบี้ยูเนียนในทวีปอเมริกาเหนือ รักบี้อเมริกาเหนือดำเนินงานภายใต้อำนาจของรักบี้โลก และเป็นหนึ่งในหกสหภาพระดับภูมิภาคที่เป็นตัวแทนภายในรักบี้โลก
ก่อนปี ค.ศ. 2016 องค์กรนี้เป็นที่รู้จักในชื่อ สมาคมรักบี้อเมริกาเหนือแคริบเบียน (NACRA) องค์กรก่อนปี ค.ศ. 2010 ชื่อ สมาคมรักบี้อเมริกาเหนือและเวสต์อินดีส (NAWIRA)
วัตถุประสงค์หลักของรักบี้อเมริกาเหนือคือ การส่งเสริมและพัฒนากีฬารักบี้ในอเมริกาเหนือและแคริบเบียน สมาคมได้เปิดเผยแผนงานสี่ปีในระหว่างการประชุมสามัญประจำปี พ.ศ. 2554 เพื่อขยายกีฬารักบี้ภายในสหภาพสมาชิกผ่านการส่งเสริมการขาย การออกสื่อ และการแข่งขัน
รักบี้เอเชีย

| --- | --- |
ก่อตั้ง: 1968
ประเภท: สหพันธ์กีฬา
สํานักงานใหญ่: ฮ่องกง
สมาชิก  : 36 ชาติ
ประธาน: ไกส์ อัล-ดะลัย
ซีอีโอชั่วคราว: เบนจามิน ฟาน รูเยน
เว็บไซต์: asiarugby.com
รักบี้เอเชีย (อังกฤษ: Asia Rugby) เดิมชื่อ สหภาพรักบี้ฟุตบอลเอเชีย (อังกฤษ: Asian Rugby Football Union; ARFU) เป็นหน่วยงานกำกับดูแลของกีฬารักบี้ยูเนียนในทวีปเอเชียภายใต้อำนาจของรักบี้โลก
สหภาพนี้ก่อตั้งขึ้นในปี พ.ศ. 2511 โดยมี 8 ประเทศในกฎบัตร ปัจจุบันมีสหพันธืเป็นสมาชิก 36 แห่งในประเทศต่าง ๆ ทั่วทวีปเอเชีย ครอบคลุมตั้งแต่คาซัคสถานไปจนถึงกวม
จุดมุ่งหมายของรักบี้เอเชียคือ "เพื่อยกระดับมาตรฐานทางกายภาพและศีลธรรมในเอเชียโดยการศึกษาในการแสวงหารักบี้ฟุตบอลอย่างมีสุขภาพดีและเพื่อส่งเสริมมิตรภาพระหว่างประเทศในเอเชีย"
รักบี้อเมริกาใต้

| --- | --- |

ก่อตั้ง: 14 ตุลาคม 1988; 36 ปีก่อน (1988-10-14) 
ก่อตั้งที่: Asunción, Paraguay
ประเภท: กีฬา
ภูมิภาค : อเมริกาใต้และกลาง
สมาชิก  : 16 แห่ง
ประธาน:  ซบาสเตียน ไพน์แอปเปิล
รองประธาน:  มาร์เชลโล คาแลนดรา 
สังกัด: รักบี้โลก
เว็บไซต์: sudamerica.rugby
รักบี้อเมริกาใต้ (อังกฤษ: Sudamérica Rugby) เดิมชื่อ สมาพันธ์รักบี้อเมริกาใต้ (อังกฤษ: Confederación Sudamericana de Rugby; CONSUR) ระหว่างปี ค.ศ. 1988 ถึง 2015 เป็นหน่วยงานกำกับดูแลของกีฬารักบี้ยูเนียนในทวีปอเมริกาใต้และส่วนใหญ่ของอเมริกากลาง ก่อตั้งเมื่อวันที่ 14 ตุลาคม พ.ศ. 2531 ในเมืองอาซุนซีออน ประเทศปารากวัย ตามความคิดริเริ่มของประเทศอาร์เจนตินา บราซิล ชิลี ปารากวัย และอุรุกวัย โดยมีจำนวนสหภาพทั้งหมด 16 แห่ง
ปัจจุบันสมาพันธ์มีประเทศสมาชิกรักบี้โลกทั้งหมด 9 ประเทศ โดยมีสมาชิกสมทบ 1 แห่ง และมีหน้าที่รับผิดชอบในการจัดการแข่งขันกีฬารักบี้ต่าง ๆ ในทวีปอเมริกาใต้ โดยเฉพาะรักบี้ชิงแชมป์อเมริกาใต้
รักบี้แอฟริกา

| --- | --- |
Rugby Afrique
ก่อตั้ง: 1986 ในชื่อ CAR  2014 ในชื่อ  รักบี้แอฟริกา
ประเภท: สหพันธ์กีฬา
สํานักงานใหญ่: ตูนิส
สมาชิก  : 37 ชาติ
ประธาน: Ghana Rugby Association เฮอร์เบิร์ต เมนซาห์
รองประธาน: URU แอนดรูว์ โอวอร์
เหรัญญิก: FIR Dดร. เอลวิส ทาโน
เลขานุการ: SARU จูรี รูซ์
สังกัด: รักบี้โลก
เว็บไซต์: rugbyafrique.com
รักบี้แอฟริกา (อังกฤษ: Rugby Africa) เป็นหน่วยงานบริหารของกีฬารักบี้ยูเนียนภายในทวีปแอฟริกาภายใต้อำนาจของรักบี้โลก ซึ่งเป็นองค์กรปกครองระดับโลกของกีฬารักบี้ยูเนียน รักบี้แอฟริกามีประเทศสมาชิก 37 ประเทศและจัดการแข่งขันกีฬารักบี้หลายรายการสำหรับทีมชาติ รวมถึงแอฟริกาคัพซึ่งเป็นการแข่งขันหลักแบบทีมละ 15 คนสำหรับทีมชาติในแอฟริกา
รักบี้แอฟริกาก่อตั้งขึ้นในปี ค.ศ. 1986 ในชื่อ สมาพันธ์รักบี้แอฟริกัน (CAR) เพื่อส่งเสริม พัฒนา จัดระเบียบ และบริหารจัดการแข่งขันกีฬารักบี้ในทวีปแอฟริกา เปลี่ยนชื่อเป็นรักบี้แอฟริกาในเดือนธันวาคม ค.ศ. 2014
ประธานของรักบี้แอฟริกาคือ เฮอร์เบิร์ต เมนซาห์ จากประเทศกานา
รังสรรค์นิยม

รังสรรค์นิยม (อังกฤษ: creationism) เป็นความเชื่อทางศาสนาที่เชื่อว่า พระเจ้าได้สร้างจักรวาลและชีวิต โดยพระเจ้าในทัศนะนี้ถือว่าเป็น "ผู้สร้าง" (creator)
รักบี้โลก

| --- | --- |

ก่อตั้ง: 1886; 138 ปีที่แล้ว (1886)
ประเภท: สหพันธ์กีฬานานาชาติ
สํานักงานใหญ่: ดับลิน, สาธารณรัฐไอร์แลนด์
พิกัด: 53°20′13″N 6°15′08″W﻿ / ﻿53.33694°N 6.25222°W﻿ / 53.33694; -6.25222
ภูมิภาคที่รับผิดชอบ : ทั่วโลก
สมาชิก  : 100 สมาชิกยูเนียน 17 สมาชิกร่วม
ภาษาทางการ : อังกฤษ, ฝรั่งเศส, สเปน
ประธานกรรมการ: Bernard Lapasset (2 สมัย)
รองประธานกรรมการ: Oregan Hoskins
ประธานกรรมการบริหาร: เบร็ตต์ กอสเปอร์
สังกัด: คณะกรรมการโอลิมปิกสากล
เว็บไซต์: www.worldrugby.org
รักบี้โลก (อังกฤษ: World Rugby; WR) เป็นองค์กรที่ดำเนินการในกีฬารักบี้ยูเนียนระหว่างประเทศ สำนักงานตั้งอยู่ที่เมือง ดับลิน สาธารณรัฐไอร์แลนด์ ก่อตั้งขึ้นเมือปี ค.ศ. 1886 ในชื่อ "International Rugby Football Board" (IRFB) ต่อมาเปลี่ยนชื่อเป็น "International Rugby Board (IRB)" ในปี ค.ศ. 1998 และเปลี่ยนมาเป็นชื่อ "World Rugby" ในเดือนพฤศจิกายน ค.ศ. 2014 จนถึงปัจจุบัน
ในปี ค.ศ. 2009 คณะกรรมการโอลิมปิกสากลได้โหวตให้กีฬารักบี้ 7 คน เป็นกีฬาที่แข่งขันในโอลิมปิกฤดูร้อน 2016 รักบี้โลกจึงเข้าเป็นสมาชิกสมาคมสหพันธ์กีฬานานาชาติโอลิมปิกฤดูร้อน (ASOIF) ในปี ค.ศ. 2010
ระเบียบวิธีแบบวิทยาศาสตร์

ระเบียบวิธีแบบวิทยาศาสตร์ (อังกฤษ: scientific method) หรือ กระบวนการทางวิทยาศาสตร์ (scientific process) เป็นหลักการพื้นฐานของการตรวจสอบและเสาะหาความรู้ใหม่แบบวิทยาศาสตร์ ที่ใช้หลักฐานทางกายภาพ  นักวิทยาศาสตร์เสนอความเชื่อใหม่เกี่ยวกับโลกในรูปของทฤษฎีที่ผ่านขั้นตอนของ การสังเกต, การตั้งสมมติฐาน, และการอนุมาน ผลการทำนายของทฤษฎีเหล่านี้จะถูกทดสอบด้วยการทดลอง  ถ้าผลการทำนายนั้นถูกต้องหรือสอดคล้องกับการทดลอง ทฤษฎีดังกล่าวจะถูกเก็บไว้  ทฤษฎีที่ความน่าเชื่อถือจะถูกนำไปทดลองซ้ำเพื่อยืนยันความถูกต้องเพิ่มเติม    ระเบียบวิธีนี้ถูกจัดให้เป็นตรรกะสำคัญของธรรมเนียมปฏิบัติทางวิทยาศาสตร์  โดยสาระสำคัญนั้นระเบียบวิธีแบบวิทยาศาสตร์คือวิธีการที่รอบคอบมาก สำหรับสร้างความเข้าใจ ที่มีหลักฐานและยืนยันได้เกี่ยวกับโลก
องค์ประกอบ

องค์ประกอบสำคัญของระเบียบวิธีแบบวิทยาศาสตร์คือการวนซ้ำของขั้นตอนด้านล่าง และการใช้วิธีดังกล่าวซ้ำภายในขั้นตอนย่อย:
การระบุลักษณะเฉพาะ (Characterization)
การตั้งสมมติฐาน (การสร้างคำอธิบายเชิงทฤษฎีที่มีความเป็นไปได้)
การทำนายผล (การอนุมานเชิงตรรกศาสตร์จากสมมติฐาน)
การทดลอง (การทดสอบขั้นตอนทั้งหมด)
ขั้นตอนด้านบนคือระเบียบวิธีแบบสมมติฐาน-อนุมาน และใช้การสังเกตในขั้นตอนแรกและขั้นตอนที่สี่  แต่ละขั้นตอนจะต้องผ่านกระบวนการ peer review เพื่อป้องกันความผิดพลาด  กิจกรรมเหล่านี้ไม่ได้ระบุสิ่งที่นักวิทยาศาสตร์ทำทั้งหมด (ดูด้านล่าง) แต่อธิบายถึงวิทยาศาสตร์เชิงทดลอง (เช่น ฟิสิกส์ และเคมี)  ขั้นตอนด้านต้นมักใช้ในการเรียนการสอนและการศึกษา1
องค์ประกอบ > การระบุลักษณะเฉพาะ

การระบุลักษณะเฉพาะ ประกอบด้วยการสังเกต (Observation) และการตั้งปัญหา (Problem)
การสังเกต (Observation)
วิธีการทางวิทยาศาสตร์มักจะเริ่มจากการสังเกตปรากฏการณ์ต่างๆ ที่อยู่รอบๆ ตัวเรา  เมื่อได้ข้อสังเกตบางอย่างที่เราสนใจจะทำให้ได้สิ่งที่ตามมาคือ ปัญหา (Problem)
เช่น
การสังเกต:
"ต้นหญ้าใต้ต้นไม้ใหญ่ หรือต้นหญ้าที่อยู่ใต้หลังคามักจะไม่งอกงาม  ส่วนต้นหญ้าในบริเวณใกล้เคียงกันที่ได้รับแสงเจริญงอกงามดี"
การตั้งปัญหา:
"แสงแดดมีส่วนเกี่ยวข้องกับการเจริญงอกงามของต้นหญ้าหรือไม่"
"แบคทีเรียในจานเพาะเชื่อเจริญช้าไม่งอกงามถ้ามีราสีเขียวอยู่ในจานเพาะเชื้อนั้น"
การตั้งปัญหานั้นสำคัญกว่าการแก้ปัญหา" เพราะ การตั้งปัญหาที่ดีและชัดเจนจะทำให้ผู้ตั้งปัญหาเกิดความเข้าใจและมองเห็นลู่ทางของการค้นหาคำตอบเพื่อแก้ปัญหาที่ตั้งขึ้น ดังนั้นจึงต้องหมั่นฝึกการสังเกตสิ่งที่สังเกตนั้น:
เป็นอะไร? (What?)
เกิดขึ้นเมื่อไร?(When)
เกิดขึ้นที่ไหน?(Where)
เกิดขึ้นได้อย่างไร?(How)
ทำไมจึงเป็นเช่นนั้น?(Why)
องค์ประกอบ > การตั้งสมมติฐาน

ก่อนที่นักวิจัยจะทำการวิจัยเรื่องใด ๆ ก็ตาม มักจะตั้งข้อสันนิษฐานขึ้นก่อนว่าสิ่งนั้นควรจะเป็นอย่างไร ตัวอย่างเช่น นักวิทยาศาสตร์ เมื่อเกิดปัญหาขึ้นว่าทำไมแม่เหล็กจึงดูดเหล็กหรือแม่เหล็กด้วยกันได้ ก่อนที่จะทำการค้นหาสาเหตุนี้ นักวิทยาศาสตร์ต้องตั้งข้อสันนิษฐานขึ้นว่า อณูทุก ๆ อณูของเหล็กธรรมดาเป็นแม่เหล็กอยู่แล้ว แต่มันไม่เรียงได้อนุกรมกันจึงไม่มีอำนาจแม่เหล็ก ข้อสันนิษฐานที่กล่าวนี้เรียกว่า สมมุติฐาน หรือ Hypothesis
การตั้งสมมติฐานที่ดีควรมีลักษณะดังนี้
เป็นสมมติฐานที่เข้าใจง่าย  มักนิยมใช้วลี "ถ้า…ดังนั้น"
เป็นสมมติฐานที่แนะลู่ทางที่จะตรวจสอบได้
เป็นสมมติฐานที่ตรวจได้โดยการทดลอง
เป็นสมมติฐานที่สอดคล้องและอยู่ในขอบเขตข้อเท็จจริงที่ได้จากการสังเกตและสัมพันธ์กับปัญหาที่ตั้งไว้
สมมติฐานที่เคยยอมรับอาจล้มเลิกได้ถ้ามีข้อมูลจากการทดลองใหม่ๆ มาลบล้าง  แต่ก็มีบางสมมติฐานที่ไม่มีข้อมูลจากการทดลองมาคัดค้านทำให้สมมติฐานเหล่านั้นเป็นที่ยอมรับว่าถูกต้อง เช่น สมมติฐานของเมนเดลเกี่ยวกับหน่วยกรรมพันธุ์ ซึ่งเปลี่ยนกฎการแยกตัวของยีน หรือสมมติฐานของอโวกาโดรซึ่งเปลี่ยนเป็นกฎของอโวกาโดร
องค์ประกอบ > การทดลอง

การทดลอง  เป็นกระบวนการปฏิบัติ หรือหาคำตอบหรือตรวจสอบสมมติฐานที่ตั้งไว้โดยการทดลองเพื่อทำการค้นคว้าหาข้อมูลและตรวจสอบดูว่าสมมติฐานข้อใดเป็นคำตอบที่ถูกต้องที่สุด  ประกอบด้วยกิจกรรม 3 กระบวนการ คือ
1. การออกแบบการทดลอง  คือการวางแผนการทดลองก่อนที่จะลงมือปฏิบัติจริง  โดยให้สอดคล้องกับสมมติฐานที่ตั้งไว้เสมอ และควบคุมปัจจัยหรือตัวแปรต่างๆ ที่มีผลต่อการทดลอง แบ่งได้เป็น 3 ชนิด คือ
ตัวแปรอิสระหรือตัวแปรต้น (Independent Variable or Manipulated Variable) คือปัจจัยที่เป็นสาเหตุทำให้เกิดผลการทดลองหรือตัวแปรที่ต้องศึกษาทำการตรวจสอบดูว่าเป็นสาเหตุที่ก่อให้เกิดผลเช่นกัน
ตัวแปรตาม (Dependent Variable) คือ ผลที่เกิดจากการทดลอง  ซึ่งต้องใช้วิธีการสังเกตหรือวัดผลด้วยวิธีการต่างๆ เพื่อเก็บข้อมูลไว้ และจะเปลี่ยนแปลงไปตามตัวแปรอิสระ
ตัวแปรที่ต้องควบคุม (Control Variable) คือปัจจัยอื่นๆ ที่นอกเหนือจากตัวแปรต้นที่มีผลต่อการทดลอง และต้องควบคุมให้เหมือนกันทุกชุดการทดลอง  เพื่อป้องกันไม่ให้ผลการทดลองเกิดความคลาดเคลื่อน
ในการตรวจสอบสมมติฐาน  นอกจากจะควบคุมปัจจัยที่มีผลต่อการทดลองจะต้องแบ่งชุดการทดลองออกเป็น 3 ชุด ดังนี้
ชุดทดลอง หมายถึง ชุดที่เราใช้ศึกษาผลของตัวแปรอิสระ
ชุดควบคุม  หมายถึง ชุดของการทดลองที่ใช้เป็นมาตาฐานอ้างอิง เพื่อเปรียบเทียบข้อมูลที่ได้จากการทดลอง ซึ่งชุดควบคุมนี้จะมีตัวแปรต่างๆ เหมือนชุดทดลองแต่จะแตกต่างจากชุดทดลองเพียง 1 ตัวแปรเท่านั้น คือตัวแปรที่เราจะตรวจสอบหรือตัวแปรอิสระ
2. การปฏิบัติการทดลอง  ในกิจกรรมนี้จะลงมือปฏิบัติการทดลองจริงโดยจะดำเนินการไปตามขั้นตอนที่ได้ออกแบบไว้  และควรจะทดลองซ้ำๆ หลายๆ ครั้งเพื่อให้แน่ใจว่าได้ผลเช่นนั้นจริง
3. การบันทึกผลการทดลอง  หมายถึง  การจดบันทึกที่ได้จากการทดลองซึ่งข้อมูลที่ได้นี้สามารถรวบรวมไว้ใช้สำหรับยืนยันว่าสมมติฐานที่ตั้งไว้ถูกต้องหรือไม่
ในบางครั้งข้อมูลอาจได้มาจากการสร้างข้อเท็จจริง  เอกสาร  จากการสังเกตปรากฏการณ์ หรือจากการซักถามผู้รอบรู้ แล้วนำข้อมูลที่ได้มานั้นไปแปรผลและลงข้อสรุปในต่อไป ดั้งนั้น การรวบรวมข้อมูลเป็นสิ่งจำเป็นในวิธีการทางวิทยาศาสตร์
ตัวอย่าง
เมื่อคาดคะเนคำตอบว่า "แสงแดดทำให้ต้นหญ้าเจริญงอกงาม  ดังนั้นต้นหญ้าที่ถูกแสงแดดจะเจริญงอกงาม  ส่วนต้นหญ้าที่ไม่ถูกแสงแดดจะไม่เจริญงอกงามหรือเฉาตายไป" ดังนั้นในขั้นนี้จะเป็นขั้นที่จะตรวจสอบว่า คำตอบที่เราคาดคะเนไว้นี้จะถูกต้องหรือไม่ โดยอาจออกแบบการทดลองได้ดังนี้
นำต้นหญ้า (หรือพืชชนิดอื่นก็ได้เช่นถั่วเขียวที่ต้องเหมือนกันทั้ง 2 กลุ่มชุดการทดลอง) ปลูกในทีมีแสงแดด  ส่วนอีกหนึ่งกลุ่มปลูกใช้สังกะสีมาครอบไว้ไม่ให้ได้รับแสงแดด (จัดชุการทดลองและชุดควบคุมให้เหมือนกันทุกประการยกเว้นการได้รับแสงแดด  กับไม่ได้รับแสงแดด)  ทำการควบคุมทั้งปริมาณน้ำที่รดทั้ง 2 กลุ่มนี้เท่าๆ กัน ประมาณ 2 สัปดาห์ ทำการสังเกตและบันทึกผล
ตัวแปรต้นหรือตัวแปรอิสระ คือ แสงแดด
ตัวแปรตาม คือ ต้นหญ้าเจริญงอกงาม (หรือการเจริญเติบโตของต้นหญ้า)
ตัวแปรที่ต้องควบคุม คือ ปริมาณน้ำ, ชนิดของดิน, ปริมาณของดิน, ชนิดของกระถางที่ใช้ปลูก, ชนิดของต้นหญ้า
นำข้อมูลที่ได้มาวิเคราะห์หาค่าเฉลี่ยความสูงของต้นหญ้า หรือการนำจำนวนใบของต้นหญ้า ซึ่งเราพบว่าต้นหญ้าที่ได้รับแสงแดดจะเจริญเติบโตงอกงามดีส่วนต้นหญ้าที่ไม่ได้รับแสงแดดจะมีสีเหลืองหรือสีขาวซีด และไม่งอกงาม จากนั้นก็สรุปผลการทดลอง
เชิงอรรถ

เชิงอรรถ 1: ผู้สอนที่ใช้การแสวงหาความรู้เพื่อเป็นเครื่องมือในการสอน บางครั้งจะใช้ขั้นตอนที่ดัดแปลงจากระเบียบวิธีแบบวิทยาศาสตร์ โดยที่จะเปลี่ยนขั้นตอนแรกจาก "การระบุลักษณะเฉพาะ" เป็นการตั้งปัญหา
รักบี้ลีกชิงแชมป์โลก

| รักบี้ลีกชิงแชมป์โลก |
| --- | --- |
Current season or competition:  รักบี้ลีกชิงแชมป์โลก 2017

กีฬา: Rugby league football
ก่อตั้ง: 1954
จำนวนทีม: 17 (Finals)
Region: International (RLIF)
Holders:  ออสเตรเลีย  (2013)
Most titles:  ออสเตรเลีย (10 titles)
เว็บไซต์: www.rlif.com/world_cup
Related competition: รักบี้ลีกหญิงชิงแชมป์โลก
รักบี้ลีกชิงแชมป์โลก (อังกฤษ: Rugby League World Cup) เป็นการแข่งขันรักบี้ลีกระหว่างประเทศ
ผลการแข่งขัน > สถิติทีม

| ทีม | ชนะเลิศ | รองชนะเลิศ | Semi-finals | Quarter-finals |
| --- | --- | --- | --- | --- |
|  ออสเตรเลีย | 11 (List) | 3 (1960, 1972, 2008) | – | – |
|  บริเตนใหญ่ | 3 (1954, 1960, 1972) | 4 (1957, 1970, 1977, 1989–92) | – | – |
|  นิวซีแลนด์ | 1 (2008) | 3 (1985–88, 2000, 2013) | 1 (1995) | 1 (2017) |
|  อังกฤษ | – | 3 (1975, 1995, 2017) | 3 (2000, 2008, 2013) | – |
|  ฝรั่งเศส | – | 2 (1954, 1968) | – | 2 (2000, 2013) |
|  ฟีจี | – | – | 3 (2008, 2013, 2017) | – |
|  เวลส์ | – | – | 2 (1995, 2000) | – |
|  ตองงา | – | – | 1 (2017) | – |
|  ซามัว | – | – | – | 3 (2000, 2013, 2017) |
|  ไอร์แลนด์ | – | – | – | 2 (2000, 2008) |
|  ปาปัวนิวกินี | – | – | – | 2 (2000, 2017) |
|  สกอตแลนด์ | – | – | – | 1 (2013) |
|  สหรัฐ | – | – | – | 1 (2013) |
|  เลบานอน | – | – | – | 1 (2017) |
ดูเพิ่ม

รักบี้ลีกหญิงชิงแชมป์โลก
รักบี้โอเชียเนีย

| --- | --- |
ก่อตั้ง: 2000; 24 ปีที่แล้ว (2000) (ชื่อ FORU)
ประเภท: สหพันธ์กีฬา
สํานักงานใหญ่: ฮ่องกง
สมาชิก  : สมาชิกเต็ม 14 แห่ง และสมาชิกสมทบ 2 แห่ง
ประธาน: ไกส์ อัล-ดะลัย
ซีอีโอชั่วคราว: เบนจามิน ฟาน รูเยน
เว็บไซต์: oceania.rugby
รักบี้โอเชียเนีย (อังกฤษ: Oceania Rugby) เดิมชื่อ สหภาพสหพันธ์รักบี้โอเชียเนีย (อังกฤษ: Federation of Oceania Rugby Unions; FORU) เป็นหน่วยงานกำกับดูแลระดับภูมิภาคของกีฬารักบี้ยูเนียนในภูมิภาคโอเชียเนีย ก่อตั้งขึ้นในปี ค.ศ. 2000 เพื่อเป็นตัวแทนของรักบี้โอเชียเนียภายในรักบี้โลก ซึ่งเป็นองค์กรปกครองระหว่างประเทศ ปัจจุบันประกอบด้วยสมาชิกเต็ม 14 แห่งและสมาชิกสมทบ 2 แห่ง
รังสรรค์นิยมแบบโลกมีอายุน้อย

รังสรรค์นิยมแบบโลกมีอายุน้อย (อังกฤษ: Young Earth creationism) เป็นแนวคิดทางศาสนาแบบรังสรรค์นิยม (creationism) ชนิดหนึ่ง ซึ่งเชื่อว่าเอกภพ โลก และสิ่งมีชีวิตทั้งหมด ถูกสร้างขึ้นด้วยการกระทำโดยตรงของพระเจ้า เมื่อเวลาไม่ถึง 10,000 ปีก่อน ผู้นับถือหลักคือชาวคริสต์ที่ยึดถือการตีความโดยตรงของบทว่าด้วยการสร้างโลกในหนังสือปฐมกาล และเชื่อว่าพระเจ้าสร้างโลกในเวลา 6 วัน ซึ่งแต่ละวันมี 24 ชั่วโมงจริงๆ ในขณะที่แนวคิดรังสรรค์นิยมแบบโลกมีอายุมากเชื่อว่าบทบรรยายว่าด้วยการสร้างโลกในหนังสือปฐมกาลเป็นการบรรยายโดยอุปมาเท่านั้น และเชื่อในอายุของโลกและเอกภพที่ได้จากการศึกษาของนักวิทยาศาสตร์
ระบบฐานข้อมูลทะเบียนประวัติอาชญากร

ระบบฐานข้อมูลทะเบียนประวัติอาชญากร (อังกฤษ: Criminals Database Operating System) หรือ CDOS เป็นการใช้ความรู้ทางด้านวิทยาการและระบบคอมพิวเตอร์ ในการชี้ชัดและระบุตัวผู้กระทำความผิดและนำตัวผู้กระทำความผิดมาลงโทษ เพื่อให้เกิดประโยชน์สูงสุดต่อการสืบสวนสอบสวน ทะเบียนประวัติอาชญากรจึงเป็นสิ่งสำคัญที่เจ้าหน้าที่ตำรวจ ใช้ในการตรวจสอบประวัติผู้กระทำความผิด และใช้ในการพิจารณาในการลงโทษ ลดโทษหรือป้องกันปราบปราม ตลอดจนใช้ในการแก้ไขปัญหาที่เกิดขึ้นเฉพาะหน้า โดยปกติแล้วบุคคลธรรมดาสามารถจดจำและแยกแยะคนร้ายได้เฉพาะภายในท้องที่ของตนเองเท่านั้น การจดจำใบหน้าและลักษณะของคนร้ายทั้งหมดโดยใช้ความทรงจำของแต่ละบุคคล เป็นสิ่งที่จำเป็นในการปฏิบัติงานของเจ้าพนักงานสืบสวนสอบสวน
การเก็บข้อมูลประวัติบุคคล การเก็บข้อมูลเกี่ยวกับลายพิมพ์นิ้วมือแฝง ข้อมูลเกี่ยวกับแผนประทุษกรรมหรือวิธีการของผู้กระทำความผิด ฯลฯ โดยใช้การเก็บแยกข้อมูลออกเป็นประเภทต่าง ๆ เช่นอาจเก็บบันทึกข้อมูลในรูปของสารบบ ดัชนีหรือแฟ้มโดยการเรียงค่าตามรหัสหรือตามลำดับตัวอักษร เพื่อนำมาใช้ประโยชน์ในการดำเนินการป้องกันและปราบปรามอาชญากรรม เพื่อให้ได้ประโยชน์สูงสุดและมีประสิทธิภาพมากยิ่งขึ้น ซึ่งวิธีการดังกล่าวคือ "การเก็บรวบรวมข้อมูลอย่างมีระบบ" และเป็นวิธีการดำเนินการทางด้าน "ทะเบียนประวัติอาชญากร" ทำให้ทะเบียนประวัติอาชญากร ซึ่งเป็นงานหลักทางด้านวิทยาการที่มีความสำคัญอีกหน่วยงานหนึ่ง ถือกำเนิดขึ้น
ความสำคัญ

ปัญหาอาชญากรรมที่เกิดขึ้นในปัจจุบัน เป็นปัญหาอาชญากรรมที่มีความแตกต่างจากอาชญากรรมในอดีต ปัจจุบันเทคโนโลยีด้านการสื่อสารและเทคโนโลยีสารสนเทศมีความเจริญก้าวหน้าและมีบทบาทในชีวิตประจำวันแก่ประชาชนทั่วไป ในขณะเดียวกัน อาชญากรรมกลับนำเอาเทคโนโลยีที่ทันสมัยมาใช้ในการกระทำความผิด ทำให้ปัญหาอาชญกรรมเกิดความรุนแรงมากยิ่งขึ้น ทั้งรูปแบบและวิธีการ รวมทั้งมีความสลับซับซ้อนมากกว่าเดิม ทำให้ยากต่อการป้องกันและปราบปราม โดยเฉพาะส่วนที่มีความเกี่ยวข้องกับการสืบสวนสอบสวน
ในอดีต พนักงานสอบสวนโดยทั่วไปมักมุ่งเน้นการสอบสวนไปที่การหาพยานและบุคคลสำคัญในที่เกิดเหตุ แต่ในทางกลับกันในบางครั้งผู้กระทำความผิดกระทำความผิดจริง แต่พนักงานสอบสวนไม่มีหลักฐานและพยานด้านเอกสารหรือวัตถุเข้ามาประกอบการพิจารณาคดี ทำให้ผู้กระทำความผิดได้รับการยกฟ้องหรือปล่อยตัวเนื่องจากขาดพยานหลักฐานที่เพียงพอ ดังนั้นเมื่อเกิดปัญหาคดีอาญาต่าง ๆ เจ้าหน้าที่ตำรวจต้องใช้ความพยายามในการสืบสวนและติดตามจับกุมตัวผู้กระทำความผิดมาทำการฟ้องร้องแก่ศาล และนอกจากเจ้าหน้าที่ตำรวจผู้ทำการสืบสวนสอบสวนจะต้องใช้วิชาความรู้ทางด้านวิทยาการตำรวจแล้ว ยังต้องมีความรู้เกี่ยวกับวิทยาการตำรวจและประวัติความเป็นมา รวมทั้งวิธีการของคนร้ายในประเภทต่าง ๆ อีกด้วย
ลักษณะของการปฏิบัติงาน

ระบบฐานข้อมูลทะเบียนประวัติอาชญากร เป็นสาขาหนึ่งของงานทางด้านวิทยาการ ที่สามารถอำนวยประโยชน์และสนับสนุนการปฏิบัติงานของเจ้าหน้าที่ตำรวจ ตลอดจนหน่วยงานที่เกี่ยวข้องในการติดตามจับกุมตัวผู้กระทำความผิดให้ได้ผลและมีประสิทธิภาพในการปฏิบัติงานมากยิ่งขึ้น โดยปกติงานด้านทะเบียนประวัติอาชญากรมักดำเนินการควบคู่กับการตรวจสอบลายพิมพ์นิ้วมือซึ่งสามารถดำเนินการควบคู่ไปด้วยกันได้อย่างมีประสิทธิภาพ เพราะการชี้ระบุตัวบุคคล ต้องอาศัยงานทางด้านพิมพ์ลายพิมพ์นิ้วมือเป็นเครื่องยืนยันหลักฐาน และอาศัยวิธีการด้านการทะเบียนประวัติอาชญากรรมเป็นแนวทางในการเอื้ออำนวยในการตรวจสอบ ซึ่งทะเบียนประวัติอาชญากรรม มีลักษณะการปฏิบัติงาน ดังนี้
ลักษณะของการเก็บข้อมูล
การเก็บข้อมูล เป็นการเก็บรวบรวมเอกสารหลักฐานต่าง ๆ ที่ได้รับจากเจ้าหน้าที่พนักงานสอบสวนหรือเจ้าหน้าที่ตำรวจท้องที่ โดยนำมาจัดเก็บเป็นบัตรสารบบหรือเก็บแบบแฟ้มและจัดเรียงตามรหัสหรือหมายเลขทะเบียน หรือจัดเรียงตามลำดับตัวอักษร แล้วแต่ตามหลักวิธีการต่าง ๆ ซึ่งข้อมูลต่าง ๆ ที่ทำการจัดเก็บได้แก่ เอกสารแผ่นพิมพ์ลายนิ้วมือ  เอกสารรายงานแผ่นประทุษกรรม รูปถ่ายผู้ต้องหา เอกสารหมายจับและตำหนิรูปพรรณผู้กระทำความผิด เป็นต้น
ลักษณะของการตรวจสอบและแจ้งผล
การตรวจสอบและแจ้งผลของการตรวจสอบผู้กระทำความผิด ในการปฏิบัติงานด้านทะเบียนประวัติอาชญากร จะมีลักษณะของการเก็บข้อมูลดังกล่าว ทำให้มีข้อมูลภายในฐานข้อมูลเป็นจำนวจมาก และมีการตรวจสอบข้อมูลจากหน่วยงานที่มีหน้าที่เกี่ยวข้องและมีการตรวจสอบและแจ้งผลตลอดเวลา สำหรับวิธีการตรวจสอบข้อมูลส่วนใหญ่ จะใช้วิธีการตรวจสอบด้วยระบบดัชนีและลายพิมพ์นิ้วมือ ซึ่งเป็นระบบเดียวกับ เอฟ.บี.ไอ นอกจากนี้ยังมีการนำเอาไมโครฟิล์มและเครื่องคอมพิวเตอร์เข้ามาใช้งานอีกด้วย
ลักษณะของการออกประกาศต่าง ๆ
การออกประกาศต่าง ๆ เช่นการประกาศสืบจับ ประกาศรางวัลสินบนนำจับ ประกาศตำหนิรูปพรรณของทรัพย์สิน ประกาศคนหายและพลัดหลง รวมทั้งการประกาศคนตายที่ไม่ทราบชื่อ เป็นต้น
ประโยชน์ของระบบฐานข้อมูลทะเบียนประวัติอาชญากร

ระบบฐานข้อมูลทะเบียนประวัติอาชญากร เป็นการรวบรวมข้อมูลต่าง ๆ เช่นประวัติบุคคล แผ่นพิมพ์ลายนิ้วมือ หมายจับและตำหนิของผู้กระทำความผิด ตำหนิรูปพรรณทรัพย์หรือแม้แต่ประวัติของผู้ต้องขัง ดังนั้นเจ้าพนักงานสอบสวนหรือเจ้าหน้าที่ตำรวจท้องที่ตลอดจนเจ้าหน้าที่ที่มีส่วนเกี่ยวข้อง สามารถใช้ประโยชน์จากงานด้านทะเบียนประวัติอาชญากรได้ ดังนี้
ประโยชน์ของระบบฐานข้อมูลทะเบียนประวัติอาชญากร > ด้านการสืบสวน

ระบบฐานข้อมูลทะเบียนประวัติอาชญากร มีประโยชน์ในด้านการสืบสวนในกรณีที่เจ้าทุกข์หรือพยาน สามารถจดจำลักณะและใบหน้าของผู้กระทำความผิดได้ สามารถช่วยสืบค้นหาตัวผู้กระทำความผิดได้จากงานด้านทะเบียนประวัติอาชญากร ในลักษณะของงานด้านสารบบภาพถ่ายคนร้าย (สมุดภาพคนร้าย) การสเก็ตซ์ภาพคนร้ายและการประกอบใบหน้าบุคคลแบบกระเป๋าหิ้ว หรือในกรณีที่ทราบชื่อผู้กระทำคามผิดหรือสามารถจดจำตำหนิรูปพรรณบางอย่างของผู้กระทำความผิดได้ หรือทราบเพียงข้อมูลและวิธีการดำเนินการของผู้กระทำความผิด ก็สามารถใช้งานทะเบียนประวัติอาชญากรในการช่วยสืบค้นได้จากการค้นหาดัชนีชื่อกลาง ดัชนีตำหนิรูปพรรณ ตำหนิแผลเป็น รอยสักหรือสิ่งพิกลพิการภายในร่างกาย หรือค้นหาด้วยดัชนีวิธีการ
ในกรณีที่ผู้กระทำความผิดนำทรัพย์สินไปจำนำ งานด้านระบบฐานข้อมูลทะเบียนประวัติอาชญากรสามารถช่วยตรวจสอบและค้นหาได้จากการตรวจสอบลายพิมพ์นิ้วมือในต้นขั้วของตั๋วจำนำ ค้นหาด้วยดัชนีลายพิมพ์นิ้วมือเดียวและตรวจสอบรายชื่อได้จากดับชีชื่อกลาง หรือในกรณีที่พบทรัพย์สินของกลางแต่ไม่ทราบตัวผู้เป็นเจ้าของ และถ้ามีการแจ้งความไว้ที่สถานีตำรวจ ก็สามรถสืบค้นหาได้จากดัชนีทรัพย์สินที่ถูกประทุษร้าย การตรวจสอบตัวผู้กระทำความผิดที่หลบหนีจากการจับกุมตัวของเจ้าหน้าที่ งานด้านทะเบียนประวัติอาชญากรโดยกองทะเบียนประวัติอาชญากร สามารถช่วยสืบหาด้วยการออกประกาศหมายจับและจัดส่งให้แก่สถานีตำรวจทั่วราชอาณาจักรเพื่อติดตามจับกุมตัวผู้กระทำความผิดต่อไป
ประโยชน์ของระบบฐานข้อมูลทะเบียนประวัติอาชญากร > ด้านการสอบสวน

ในด้านการสอบสวน ระบบฐานข้อมูลทะเบียนประวัติอาชญากร จะช่วยในการตรวจสอบลายพิมพ์นิ้วมือของผู้ต้องหา เพื่อที่ต้องการทราบว่าผู้ต้องหานั้น เคยกระทำความผิดหรือมีคดีเคยต้องโทษมาก่อนหรือไม่ และช่วยในการตรวจสอบประวัติการทำแผนประทุษกรรมของผู้ต้องหา เพื่อตรวจสอบผู้ต้องหาว่าเคยกระทำความผิดมาก่อนด้วยวิธีการใด และเคยต้องโทษคดีความใดบ้าง นอกจากนั้นระบบฐานข้อมูลทะเบียนประวัติอาชญากร ยังช่วยตรวจสอบดัชนีการประกาศสืบจับตัวผู้กระทำความผิดทางคดีอาญา หรืออยู่ในระหว่างหลบหนีจากการจับกุม และช่วยตรวจสอบลายพิมพ์นิ้วมือของศพ เพื่อใช้ในการสืบสวนสอบสวนหาตัวผู้กระทำความผิดต่อไป
ประโยชน์ของระบบฐานข้อมูลทะเบียนประวัติอาชญากร > ด้านการป้องกันปราบปราม

ในด้านการป้องกันปราบปราม ได้กำหนดให้กองทะเบียนประวัติอาชญากร กองกำกับการวิทยาการหรือวิทยาการจังหวัดแล้วแต่กรณี มีหน้าที่ความรับผิดชอบในการจัดทำประวัติบุคคลที่พ้นโทษ พร้อมจัดส่งไปยังสถานนีตำรวจท้องที่ ที่บุคคลที่พ้นโทษมีภูมิลำเนาอยู่ เพื่อเป็นการแจ้งให้เจ้าหน้าที่ตำรวจท้องที่รับทราบ และจัดเก็บข้อมูลของบุคคลที่พ้นโทษเอาไว้ พร้อมกับคอยสอดส่องดูแลพฤติกรรมและความเคลื่อนไหว ถ้าหากบุคคลที่พ้นโทษไปแล้วกระทำความผิดอีกครั้ง ก็สามารถนำเอาข้อมูลและรายละเอียดต่าง ๆ มาใช้ในการสืบสวนและปราบปรามต่อไป